धनबाद में बीमार न्यूरोलॉजी, लोगों की जा रही जान
अगरकिसी को सिर में गंभीर चोट लगी है, तो धनबाद में उसका इलाज संभव नहीं। उन्हें इलाज के लिए शहर से बाहर जाना पड़ेगा। खुद नहीं गए, तो अस्पताल के डॉक्टर रेफर कर देंगे, क्योंकि धनबाद में अस्पतालों का न्यूरोलॉजी डिपार्टमेंट खुद बीमार है। सेंट्रल अस्पताल का न्यूरो विभाग पिछले तीन माह से बंद है। पीएमसीएच के कई विभागों में नए-नए डॉक्टर मिले, लेकिन न्यूरो विभाग के लिए एक भी डाॅक्टर की नियुक्ति नहीं हुई। खामियाजा धनबाद के लोगों को भुगतना पड़ रहा है। इलाज के अभाव में लोगों की जानें जा रही हैं। अब सवाल उठता है कि आखिर कबतक सुविधा के अभाव में लोगों की जानें जाएंगी।
रोज एक मरीज रेफर
{18 दिसंबर से अबतक सेंट्रल अस्पताल से न्यूरो के छह मरीज हुए रेफर { पीएमसीएच से दिसंबर में अबतक 22 मरीज हुए रेफर { पीएमसीएच पोस्टमार्टम विभाग के अनुसार सड़क दुर्घटना में हर माह होती हैं 60-70 मौतें { धनबाद से औसतन हर रोज एक मरीज भेजे जाते हैं बाहर { रांची, बोकारो दुर्गापुर ले जाना पड़ता है मरीजों को
तो बचाई जा सकती थी युवक की जान
गुरुवारको लुबी सर्कुलर रोड में देर रात हुई सड़क दुर्घटना में घायल 20 वर्षीय युवक रोशन आनंद खलको की मौत हो गई। वह शिक्षा विभाग के लिपिक स्कॉलिस्टिक लकड़ा का पुत्र था। बाइक से अपने घर ऑफिसर्स कॉलोनी जा रहा था। सड़क दुर्घटना में सिर में गंभीर चोट लगी। इलाज के लिए उसे पीएमसीएच ले जाया गया। मरहम-पट्टी के बाद डॉक्टरों ने उसे बोकारो रेफर कर दिया। वह जीवित अस्पताल तक नहीं पहुंच पाया।
अधूरी है डॉक्टरों की तलाश
सेंट्रलअस्पताल के सीएमएस डॉ जीएस पांडेय के अनुसार, न्यूरो सर्जन डॉ महापात्रा के रिटायर होने के बाद न्यूरो विभाग बंद है। एकमात्र डॉक्टर नरेश बचे हैं। न्यूरो सर्जन की तलाश पूरी नहीं हुई है। पीएमसीएच के प्रवक्ता डॉ विकास कुमार राणा ने बताया कि दो दिन पहले पीएमसीएच को कई सीनियर रेजीडेंट ट्यूटर मिले, लेकिन न्यूरो विभाग में डॉक्टर की नियुक्ति नहीं की गई है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva